Ericu950/Stoicheia-meter-silver huggingface dataset:
προσῳκείου δὲ ἑαυτὸν Ἀντώνιος Ἡρακλεῖ κατὰ γένος καὶ Διονύσῳ κατὰ τὸν τοῦ βίου ζῆλον , ὥσπερ εἴρηται , Διόνυσος νέος προσαγορευόμενος 0 .
ἡ δὲ αὐτὴ θύελλα καὶ τοὺς Εὐμενοῦς καὶ Ἀττάλου κολοσσοὺς ἐπιγεγραμμένους Ἀντωνείους Ἀθήνησιν ἐμπεσοῦσα μόνους ἐκ πολλῶν ἀνέτρεψε .
ἡ δὲ Κλεοπάτρας ναυαρχὶς ἐκαλεῖτο μὲν Ἀντωνιάς , σημεῖον δὲ περὶ αὐτὴν δεινὸν ἐφάνη ·
χελιδόνες γὰρ ὑπὸ τὴν πρύμναν ἐνεόττευσαν ·
ἕτεραι δὲ ἐπελθοῦσαι καὶ ταύτας ἐξήλασαν καὶ τὰ νεόττια διέφθειραν .
συνιόντων δὲ πρὸς τὸν πόλεμον Ἀντωνίῳ μὲν ἦσαν αἱ μάχιμοι νῆες οὐκ ἐλάττους πεντακοσίων , ἐν αἷς ὀκτήρεις πολλαὶ καὶ δεκήρεις κεκοσμημέναι σοβαρῶς καὶ πανηγυρικῶς , στρατοῦ δὲ μυριάδες δέκα , δισχίλιοι δ ἱππεῖς ἐπὶ μυρίοις 0 1 .
βασιλεῖς δὲ ὑπήκοοι συνεμάχουν Βόκχος ὁ Λιβύων καὶ Ταρκόνδημος ὁ τῆς ἄνω Κιλικίας , καὶ Καππαδοκίας μὲν Ἀρχέλαος , Παφλαγονίας δὲ Φιλάδελφος , Κομμαγηνῆς δὲ Μιθριδάτης , Σαδάλας δὲ Θρᾴκης 0 1 2 .
οὗτοι μὲν αὐτοὶ παρῆσαν , ἐκ δὲ Πόντου Πολέμων στρατὸν ἔπεμπε , καὶ Μάλχος ἐξ Ἀραβίας καὶ Ἡρώδης ὁ Ἰουδαῖος , ἔτι δὲ Ἀμύντας ὁ Λυκαόνων καὶ Γαλατῶν βασιλεύς ·
ἦν δὲ καὶ παρὰ τοῦ Μήδων βασιλέως ἀπεσταλμένη βοήθεια .
καίσαρι δὲ νῆες ἦσαν πρὸς ἀλκὴν πεντήκοντα καὶ διακόσιαι , στρατοῦ δὲ ὀκτὼ μυριάδες , ἱππεῖς δὲ παραπλήσιοι τὸ πλῆθος τοῖς πολεμίοις 0 .
ἦρχον δὲ Ἀντώνιος μὲν τῆς ἀπ Εὐφράτου καὶ Ἀρμενίας μέχρι πρὸς τὸν Ἰόνιον καὶ Ἰλλυριούς , Καῖσαρ δὲ ἀπ Ἰλλυριῶν τῆς ἐπὶ τὸν ἑσπέριον ὠκεανὸν καθηκούσης καὶ τῆς ἀπ ὠκεανοῦ πάλιν ἐπὶ τὸ Τυρρηνικὸν καὶ Σικελικὸν πέλαγος 0 1 .
λιβύης δὲ τὴν Ἰταλία καὶ Γαλατίᾳ καὶ Ἰβηρίᾳ μέχρι στηλῶν Ἡρακλείων ἀντιπαρήκουσαν εἶχε Καῖσαρ ·
τὰ δὲ ἀπὸ Κυρήνης μέχρις Αἰθιοπίας Ἀντώνιος 0 .
οὕτω δὲ ἄρα προσθήκη τῆς γυναικὸς ἦν ὥστε τῷ πεζῷ πολὺ διαφέρων ἐβούλετο τοῦ ναυτικοῦ τὸ κράτος εἶναι διὰ Κλεοπάτραν , καὶ ταῦτα πληρωμάτων ἀπορίᾳ συναρπαζομένους ὁρῶν ὑπὸ τῶν τριηραρχῶν ἐκ τῆς πολλὰ δὴ τλάσης Ἑλλάδος ὁδοιπόρους , ὀνηλάτας , θεριστάς , ἐφήβους , καὶ οὐ δὲ οὕτω πληρουμένας τὰς ναῦς , ἀλλὰ τὰς πλείστας ἀποδεεῖς καὶ μοχθηρῶς πλεούσας .
καῖσαρ δὲ οὐ πρὸς ὕψος οὐ δὲ ὄγκον ἐπιδεικτικῶς πεπηγυίαις ναυσίν , εὐστρόφοις δὲ καὶ ταχείαις καὶ πεπληρωμέναις ἀκριβῶς ἐξηρτυμένον ἐν Τάραντι καὶ Βρεντεσίῳ συνέχων τὸ ναυτικόν , ἔπεμπε πρὸς Ἀντώνιον ἀξιῶν μὴ διατρίβειν τὸν χρόνον , ἀλλ ἔρχεσθαι μετὰ τῶν δυνάμεων ·
αὐτὸς δὲ τῷ μὲν στόλῳ παρέξειν ὅρμους ἀκωλύτους καὶ λιμένας , ὑποχωρήσειν δὲ τῷ πεζῷ τῆς παραλίας ἵππου δρόμον ἀπὸ θαλάττης , μέχρι ἂν ἀσφαλῶς ἀποβῇ καὶ στρατοπεδεύσηται .
τούτοις ἀντικομπάξων Ἀντώνιος αὐτὸν μὲν εἰς μονομαχίαν πρ οὐκαλεῖτο , καίπερ ὢν πρεσβύτερος ·
εἰ δὲ φεύγοι τοῦτο , περὶ Φάρσαλον ἠξίου τοῖς στρατεύμασιν , ὡς πάλαι Καῖσαρ καὶ Πομπήϊος , διαγωνίσασθαι 0 .
φθάνει δὲ Καῖσαρ , Ἀντωνίου περὶ τὸ Ἄκτιον ὁρμοῦντος , ἐν ᾧ τόπῳ νῦν ἡ Νικόπολις ἵδρυται , διαβαλὼν τὸν Ἰόνιον καὶ τῆς Ἠπείρου χωρίον ὃ Τορύνη καλεῖται κατασχών ·
θορυβουμένων δὲ τῶν περὶ τὸν Ἀντώνιον ʽὑστέρει γὰρ ὁ πεζὸς αὐτοῖσ ἡ μὲν Κλεοπάτρα σκώπτουσα , τί δεινόν , ἔλεγεν , εἰ Καῖσαρ ἐπὶ τορύνῃ κάθηται 0 ;
ἀντώνιος δέ , ἅμα ἡμέρᾳ τῶν πολεμίων ἐπιπλεόντων , φοβηθεὶς μὴ τῶν ἐπιβατῶν ἐρήμους ἕλωσι τὰς ναῦς , τοὺς μὲν ἐρέτας ὁπλίσας ἐπὶ τῶν καταστρωμάτων παρέταξεν ὄψεως ἕνεκα , τοὺς δὲ ταρσοὺς τῶν νεῶν ἐγείρας καὶ πτερώσας ἑκατέρωθεν ἐν τῷ στόματι περὶ τὸ Ἄκτιον ἀντιπρῴρους συνεῖχεν , ὡς ἐνήρεις καὶ παρεσκευασμένας ἀμύνεσθαι .
καὶ Καῖσαρ μὲν οὕτω καταστρατηγηθεὶς ἀπεχώρησεν .
ἔδοξε δὲ καὶ τὸ ὕδωρ εὐμηχάνως ἐρύμασί τισιν ἐμπεριλαβὼν ἀφελέσθαι τοὺς πολεμίους , τῶν ἐν κύκλῳ χωρίων ὀλίγον καὶ πονηρὸν ἐχόντων .
εὐγνωμόνως δὲ καὶ Δομιτίῳ προσηνέχθη παρὰ τὴν Κλεοπάτρας γνώμην .
ἐπεὶ γὰρ ἐκεῖνος ἤδη πυρέττων εἰς μικρὸν ἐμβὰς ἀκάτιον πρὸς Καίσαρα μετέστη , βαρέως ἐνεγκὼν ὁ Ἀντώνιος ὅμως πᾶσαν αὐτῷ τὴν ἀποσκευὴν μετὰ τῶν φίλων καὶ τῶν θεραπόντων ἀπέπεμψε .
καὶ Δομίτιος μέν , ὥσπερ ἐπὶ τῷ μὴ λαθεῖν τὴν ἀπιστίαν αὐτοῦ καὶ προδοσίαν μεταβαλλόμενος , εὐθὺς ἐτελεύτησεν .
ἐγένοντο δὲ καὶ βασιλέων ἀποστασεις , Ἀμύντου καὶ Δηϊοτάρου , πρὸς Καίσαρα .
τὸ δὲ ναυτικὸν ἐν παντὶ δυσπραγοῦν καὶ πρὸς ἅπασαν ὑστερίζον βοήθειαν αὖθις ἠνάγκαζε τῷ πεζῷ προσέχειν τὸν Ἀντώνιον .
ἔσχε δὲ καὶ Κανίδιον τὸν ἄρχοντα τοῦ πεζοῦ μεταβολὴ γνώμης παρὰ τὰ δεινά ·
καὶ συνεβούλευε Κλεοπάτραν μὲν ἀποπέμπειν , ἀναχωρήσαντα δὲ εἰς Θρᾴκην ἢ Μακεδονίαν πεζομαχίᾳ κρῖναι .
καὶ γὰρ Δικόμης ὁ Γετῶν βασιλεὺς ὑπισχνεῖτο πολλῇ στρατιᾷ βοηθήσειν ·
οὐκ εἶναι δὲ αἰσχρὸν εἰ Καίσαρι γεγυμνασμένῳ περὶ τὸν Σικελικὸν πόλεμον ἐκστήσονται τῆς θαλάσσης , ἀλλὰ δεινὸν εἰ τῶν πεζῶν ἀγώνων ἐμπειρότατος ὢν Ἀντώνιος οὐ χρήσεται ῥώμῃ καὶ παρασκευῇ τοσούτων ὁπλιτῶν , εἰς ναῦς διανέμων καὶ καταναλίσκων τὴν δύναμιν 0 .
οὐ μὴν ἀλλὰ ἐξενίκησε Κλεοπάτρα διὰ τῶν νεῶν κριθῆναι τὸν πόλεμον , ἤδη πρὸς φυγὴν ὁρῶσα , καὶ τιθεμένη τὰ καθ ἑαυτήν , οὐχ ὅπου πρὸς τὸ νικᾶν ἔσται χρήσιμος , ἀλλ ὅθεν ἄπεισι ῥᾷστα τῶν πραγμάτων ἀπολλυμένων .
ἦν δὲ μακρὰ σκέλη κατατείνοντα πρὸς τὸν ναύσταθμον τῆς στρατοπεδείας , δι ὧν ὁ Ἀντώνιος εἰώθει παριέναι μηδὲν ὑφορώμενος .
οἰκέτου δὲ Καίσαρι φράσαντος ὡς δυνατὸν εἴη κατιόντα διὰ τῶν σκελῶν συλλαβεῖν αὐτόν , ἔπεμψε τοὺς ἐνεδρεύσοντας .
οἱ δὲ παρὰ τοσοῦτον ἦλθον ὥστε συναρπάσαι τὸν προηγούμενον αὐτοῦ προεξαναστάντες ·
αὐτὸς δὲ δρόμῳ μόλις ὑπεξέφυγεν .
ὡς δὲ ναυμαχεῖν ἐδέδοκτο , τὰς μὲν ἄλλας ἐνέπρησε ναῦς πλὴν ἑξήκοντα τῶν Αἰγυπτίων , τὰς δὲ ἀρίστας καὶ μεγίστας ἀπὸ τρίηρους μέχρι δεκήρους ἐπλήρου , δισμυρίους ἐμβιβάζων ὁπλίτας καὶ δισχιλίους τοξότας .
ἔνθα πεζομάχον ἄνδρα τῶν ταξιαρχῶν λέγουσι , παμπόλλους ἠγωνισμένον ἀγῶνας Ἀντωνίῳ καὶ κατατετριμμένον τὸ σῶμα , τοῦ Ἀντωνίου παριόντος ἀνακλαύσασθαι καὶ εἰπεῖν ·
ὦ αὐτόκρατορ , τί τῶν τραυμάτων τούτων ἢ τοῦ ξίφους καταγνοὺς ἐν ξύλοις πονηροῖς ἔχεις τὰς ἐλπίδας ;
Αἰγύπτιοι καὶ Φοίνικες ἐν θαλάσσῃ μαχέσθωσαν , ἡμῖν δὲ γῆν δός , ἐφ ἧς εἰώθαμεν ἑστῶτες ἀποθνήσκειν ἢ νικᾶν τοὺς πολεμίους .
πρὸς ταῦτα μηδὲν ἀποκρινάμενος , ἀλλὰ τῇ χειρὶ καὶ τῷ προσώπῳ μόνον οἷον ἐγκελευσάμενος τὸν ἄνδρα θαρρεῖν , παρῆλθεν , οὐ χρηστὰς ἔχων ἐλπίδας , ὅς γε καὶ τοὺς κυβερνητας τὰ ἱστία βουλομένους ἀπολιπεῖν ἠνάγκασεν ἐμβαλέσθαι καὶ κομίζειν , λέγων ὅτι δεῖ μηδένα φεύγοντα τῶν πολεμίων διαφυγεῖν .
ἐκείνην μὲν οὖν τὴν ἡμέραν καὶ τρεῖς τὰς ἐφεξῆς μεγάλῳ πνεύματι κυμανθὲν τὸ πέλαγος τὴν μάχην ἐπέσχε , πέμπτῃ δὲ νηνεμίας καὶ γαλήνης ἀκλύστου γενομένης συνῄεσαν , Ἀντώνιος μὲν τὸ δεξιὸν κέρας ἔχων καὶ Ποπλικόλας , Κοίλιος δὲ τὸ εὐώνυμον , ἐν μέσῳ δὲ Μάρκος Ὀκτάβιος καὶ Μάρκος Ἰνστήϊος 0 1 .
καῖσαρ δ ἐπὶ τοῦ εὐωνύμου τάξας Ἀγρίππαν αὑτῷ τὸ δεξιὸν κατέλιπε .
τῶν δὲ πεζῶν τὸν μὲν Ἀντωνίου Κανίδιος , τὸν δὲ Καίσαρος Ταῦρος ἐπὶ τῆς θαλάττης παρατάξαντες ἡσύχαζον 0 .
αὐτῶν δὲ τῶν ἡγεμόνων Ἀντώνιος μὲν ἐπεφοίτα πανταχόσε κωπήρει , τοὺς στρατιώτας παρακαλῶν ὑπὸ βρίθους τῶν νεῶν ὥσπερ ἐκ γῆς ἑδραίους μάχεσθαι , τοῖς δὲ κυβερνήταις διακελευόμενος ὥσπερ ὁρμούσαις ἀτρέμα ταῖς ναυσὶ δέχεσθαι τὰς ἐμβολὰς τῶν πολεμίων , τὴν περὶ τὸ στόμα δυσχωρίαν φυλάττοντας 0 .
καίσαρι δὲ λέγεται μὲν ἔτι σκότους ἀπὸ τῆς σκηνῆς κύκλῳ περιϊόντι πρὸς τὰς ναῦς ἄνθρωπος ἐλαύνων ὄνον ἀπαντῆσαι , πυθομένῳ δὲ τ οὔνομα γνωρίσας αὐτὸν εἰπεῖν .
ἐμοὶ μὲν Εὔτυχος ὄνομα , τῷ δὲ ὄνῳ Νίκων 0 1 .
διὸ καὶ τοῖς ἐμβόλοις τὸν τόπον κοσμῶν ὕστερον ἔστησε χαλκοῦν ὄνον καὶ ἄνθρωπον .
ἐπιδὼν δὲ τὴν ἄλλην παράταξιν , ἐν πλοίῳ πρὸς τὸ δεξιὸν κομισθεὶς ἐθαύμασεν ἀτρεμοῦντας ἐν τοῖς στενοῖς τοὺς πολεμίους ·
ἡ γὰρ ὄψις ἦν τῶν νεῶν ἐπ ἀγκύραις ὁρμουσῶν .
καὶ τοῦτο μέχρι πολλοῦ πεπεισμένος ἀνεῖχε τὰς ἑαυτοῦ περὶ ὀκτὼ στάδια τῶν ἐναντίων ἀφεστώσας .
ἕκτη δὲ ἦν ὥρα , καὶ πνεύματος αἰρομένου πελαγίου δυσανασχετοῦντες οἱ Ἀντωνίου πρὸς τὴν διατριβήν , καὶ τοῖς ὕψεσι καὶ μεγέθεσι τῶν οἰκείων νεῶν πεποιθότες ὡς ἀπροσμάχοις , τὸ εὐώνυμον ἐκίνησαν 0 ·
ἰδὼν δὲ Καῖσαρ ἥσθη καὶ πρύμναν ἐκρούσατο τῷ δεξιῷ , βουλόμενος ἔτι μᾶλλον ἐκ τοῦ κόλπου καὶ τῶν στενῶν ἔξω τοὺς πολεμίους ἐπισπάσασθαι , καὶ περιπλέων εὐήρεσι σκάφεσι τοῖς ἑαυτοῦ συμπλέκεσθαι πρὸς ναῦς ὑπ ὄγκου καὶ πληρωμάτων ὀλιγότητος ἀργὰς καὶ βραδείας .
ἀρχομένου δὲ τοῦ ἀγῶνος ἐν χερσὶν εἶναι , ἐμβολαὶ μὲν οὐκ ἦσαν οὐ δὲ ἀναρρήξεις νεῶν , τῶν μὲν Ἀντωνίου διὰ βάρος ῥύμην οὐκ ἐχουσῶν , ἣ μάλιστα ποιεῖ τὰς τῶν ἐμβόλων πληγὰς ἐνεργούς , τῶν δὲ Καίσαρος οὐ μόνον ἀντιπρῴρων συμφέρεσθαι πρὸς χαλκώματα στερεὰ καὶ τραχέα φυλασσομένων , ἀλλὰ μη δὲ κατὰ πλευρὰν ἐμβολὰς διδόναι θαρρουσῶν .
ἀπεθραύοντο γὰρ τὰ ἔμβολα ῥᾳδίως ᾗ προσπέσοιε σκάφεσι τετραγώνων ξύλων μεγάλων σιδήρῳ συνηρμοσμένων πρὸς ἄλληλα δεδεμένοις .
ἦν οὖν πεζομαχίᾳ προσφερὴς ὁ ἀγών ·
τὸ δὲ ἀληθέστερον εἰπεῖν , τειχομαχία 0 1 .
τρεῖς γὰρ ἅμα καὶ τέσσαρες περὶ μίαν τῶν Ἀντωνίου συνείχοντο , γέρροις καὶ δόρασι καὶ κοντοῖς χρωμένων καὶ πυροβόλοις ·
οἱ δὲ Ἀντωνίου καὶ καταπέλταις ἀπὸ ξυλίνων πυργων ἔβαλλον .
ἀγρίππου δὲ θάτερον κέρας εἰς κύκλωσιν ἐκτείνοντος , ἀντανάγειν Ποπλικόλας ἀναγκαζόμενος ἀπερρήγνυτο τῶν μέσων .
θορυβουμένων δὲ τούτων καὶ συμπλεκομένων τοῖς περὶ τὸν Ἀρρούντιον , ἀκρίτου δὲ καὶ κοινῆς ἔτι τῆς ναυμαχίας συνεστώσης , αἰφνίδιον αἱ Κλεοπάτρας ἑξήκοντα νῆες ὤφθησαν αἰρόμεναι πρὸς ἀπόπλουν τὰ ἱστία καὶ διὰ μέσου φεύγουσαι τῶν μαχομένων ·
ἦσαν γὰρ ὀπίσω τεταγμέναι τῶν μεγάλων , καὶ διεκπίπτουσαι ταραχὴν ἐποίουν .
οἱ δὲ ἐναντίοι θαυμάζοντες ἐθεῶντο , τῷ πνεύματι χρωμένας ὁρῶντες καὶ ἐπεχούσας πρὸς τὴν Πελοπόννησον .
ἔνθα δὴ φανερὸν αὑτὸν Ἀντώνιος ἐποίησεν οὔ τε ἄρχοντος οὔ τε ἀνδρὸς οὔ τε ὅλως ἰδίοις λογισμοῖς διοικούμενον , ἀλλ ὅπερ τις παίζων εἶπε , τὴν ψυχὴν τοῦ ἐρῶντος ἐν ἀλλοτρίῳ σώματι ζῆν , ἑλκόμενος ὑπὸ τῆς γυναικὸς ὥσπερ συμπεφυκὼς καὶ συμμεταφερόμενος .
οὐ γὰρ ἔφθη τὴν ἐκείνης ἰδὼν ναῦν ἀποπλέουσαν , καὶ πάντων ἐκλαθόμενος καὶ προδοὺς καὶ ἀποδρὰς τοὺς ὑπὲρ αὐτοῦ μαχομένους καὶ θνήσκοντας , εἰς πεντήρη μετεμβάς , Ἀλεξᾶ τοῦ Σύρου καὶ Σκελλίου μόνων αὐτῷ συνεμβάντων , ἐδίωκε τὴν ἀπολωλεκυῖαν ἤδη καὶ προσαπολοῦσαν αὐτόν .
ἐκείνη δὲ γνωρίσασα σημεῖον ἀπὸ τῆς νεὼς ἀνέσχε ·
καὶ προσενεχθεὶς οὕτω καὶ ἀναληφθεὶς ἐκείνην μὲν οὔ τε εἶδεν οὔ τε ὤφθη , παρελθὼν δὲ μόνος εἰς πρῴραν ἐφ ἑαυτοῦ καθῆστο σιωπῇ , ταῖς χερσὶν ἀμφοτέραις ἐχόμενος τῆς κεφαλῆς .
ἐν τούτῳ δὲ λιβυρνίδες ὤφθησαν διώκουσαι παρὰ Καίσαρος ·
ὁ δὲ ἀντίπρῳρον ἐπιστρέφειν τὴν ναῦν κελεύσας τὰς μὲν ἄλλας ἀνέστειλεν , Εὐρυκλῆς δ ὁ Λάκων ἐνέκειτο σοβαρῶς , λόγχην τινὰ κραδαίνων ἀπὸ τοῦ καταστρώματος ὡς ἀφήσων ἐπ αὐτόν .
ἐπιστάντος δὲ τῇ πρῴρᾳ τοῦ Ἀντωνίου καί τίς οὗτος , εἰπόντος , ὁ διώκων Ἀντώνιον 0 ;
ἐγώ , εἶπεν , Εὐρυκλῆς ὁ Λαχάρους , τῇ Καίσαρος τύχῃ τὸν τοῦ πατρὸς ἐκδικῶν θάνατον .
ὁ δὲ Λαχάρης ὑπ Ἀντωνίου λῃστείας αἰτίᾳ περιπεσὼν ἐπελεκίσθη .
πλὴν οὐκ ἐνέβαλεν ὁ Εὐρυκλῆς εἰς τὴν Ἀντωνίου ναῦν , ἀλλὰ τὴν ἑτέραν τῶν ναυαρχίδων ʽδύο γὰρ ἦσαν τῷ χαλκώματι πατάξας περιερρόμβησε , καὶ ταύτην τε πλαγίαν περιπεσοῦσαν εἷλε καὶ τῶν ἄλλων μίαν , ἐν ᾗ πολυτελεῖς σκευαὶ τῶν περὶ δίαιταν ἦσαν .
ἀπαλλαγέντος δὲ τούτου πάλιν ὁ Ἀντώνιος εἰς τὸ αὐτὸ σχῆμα καθεὶς ἑαυτὸν ἡσυχίαν ἦγε ·
καὶ τρεῖς ἡμέρας καθ ἑαυτὸν ἐν πρῴρᾳ διαιτηθείς , εἴ θ ὑπ ὀργῆς , εἴ τ αἰδούμενος ἐκείνην , Ταινάρῳ προσέσχεν .
ἐνταῦθα δ αὐτοὺς αἱ συνήθεις γυ˙ ναῖκες πρῶτον μὲν εἰς λόγους ἀλλήλοις συνήγαγον , εἶτα συνδειπνεῖν καὶ συγκαθεύδειν ἔπεισαν .
ἤδη δὲ καὶ τῶν στρογγύλων πλοίων οὐκ ὀλίγα καὶ τῶν φίλων τινὲς ἐκ τῆς τροπῆς ἠθροίζοντο πρὸς αὐτούς , ἀγγέλλοντες ἀπολωλέναι τὸ ναυτικόν , οἴεσθαι δὲ τὸ πεζὸν συνεστάναι .
ἀντώνιος δὲ πρὸς μὲν Κανίδιον ἀγγέλους ἔπεμπεν , ἀναχωρεῖν διὰ Μακεδονίας εἰς Ἀσίαν τῷ στρατῷ κατὰ τάχος κελεύων , αὐτὸς δὲ μέλλων ἀπὸ Ταινάρου πρὸς τὴν Λιβύην διαίρειν , ὁλκάδα μίαν , πολὺ μὲν νόμισμα , πολλοῦ δὲ ἀξίας ἐν ἀργύρῳ καὶ χρυσῷ κατασκευὰς τῶν βασιλικῶν κομίζουσαν , ἐξελόμενος τοῖς φίλοις ἐπέδωκε κοινῇ , νείμασθαι καὶ σώζειν ἑαύτους κελεύσας .
ἀρνουμένους δὲ καὶ κλαίοντας εὐμενῶς πάνυ καὶ φιλοφρόνως παραμυθησάμενος καὶ δεηθεὶς ἀπέστειλε , γράψας πρὸς Θεόφιλον τὸν ἐν Κορίνθῳ διοικητὴν ὅπως ἀσφάλειαν ἐκπορίσῃ καὶ ἀποκρύψῃ τοὺς ἄνδρας ἄχρι ἂν ἱλάσασθαι Καίσαρα δυνηθῶσιν .
οὗτος ἦν Θεόφιλος Ἱππάρχου πατὴρ τοῦ πλεῖστον παρὰ Ἀντωνίῳ δυνηθέντος , πρώτου δὲ πρὸς Καίσαρα τῶν ἀπελευθέρων μεταβαλομένου καὶ κατοικήσαντος ὕστερον ἐν Κορίνθῳ .
ταῦτα μὲν οὖν τὰ κατὰ τὸν Ἀντώνιον 0 .
ἐν Ἀκτίῳ δὲ πολὺν ὁ στόλος ἀντισχὼν Καίσαρι χρόνον , καὶ μέγιστον βλαβεὶς ὑπὸ τοῦ κλύδωνος ὑψηλοῦ κατὰ πρῴραν ἱσταμένου , μόλις ὥρας δεκάτης ἀπεῖπε .
καὶ νεκροὶ μὲν οὐ πλείους ἐγένοντο πεντακισχιλίων , ἑάλωσαν δὲ τριακόσιαι νῆες , ὡς αὐτὸς ἀνέγραψε Καῖσαρ .
ᾔσθοντο δὲ οὐ πολλοὶ πεφευγότος Ἀντωνίου , καὶ τοῖς πυθομένοις τὸ πρῶτον ἄπιστος ἦν ὁ λόγος , εἰ δέκα καὶ ἐννέα τάγματα πεζῶν ἀηττήτων καὶ δισχιλίους ἐπὶ μυρίοις ἱππεῖς ἀπολιπὼν οἴχεται , καθάπερ οὐ πολλάκις ἐπ ἀμφότερα τῇ τύχῃ κεχρημένος οὐ δὲ μυρίων ἀγώνων καὶ πολέμων μεταβολαῖς ἐγγεγυμνασμένος 0 .
οἱ δὲ στρατιῶται καὶ πόθον τινὰ καὶ προσδοκίαν εἶχον ὡς αὐτίκα ποθὲν ἐπιφανησομένου ·
καὶ τοσαύτην ἐπεδείξαντο πίστιν καὶ ἀρετὴν ὥστε καὶ τῆς φυγῆς αὐτοῦ φανερᾶς γενομένης ἡμέρας ἑπτὰ συμμεῖναι , περιορῶντες ἐπιπρεσβευόμενον αὐτοῖς Καίσαρα .
τέλος δέ , τοῦ στρατηγοῦ Κανιδίου νύκτωρ ἀποδράντος καὶ καταλιπόντος τὸ στρατόπεδον , γενόμενοι πάντων ἔρημοι καὶ προδοθέντες ὑπὸ τῶν ἀρχόντων , τῷ κρατοῦντι προσεχώρησαν .
ἐκ τούτου Καῖσαρ μὲν ἐπ Ἀθήνας ἔπλευσε , καὶ διαλλαγεὶς τοῖς Ἕλλησι τὸν περιόντα σῖτον ἐκ τοῦ πολέμου διένειμε ταῖς πόλεσι πραττούσαις ἀθλίως καὶ περικεκομμέναις χρημάτων , ἀνδραπόδων , ὑποζυγίων .
ὁ γοῦν πρόπαππος ἡμῶν Νίκαρχος διηγεῖτο τοὺς πολίτας ἅπαντας ἀναγκάζεσθαι τοῖς ὤμοις καταφέρειν μέτρημα πυρῶν τεταγμένον ἐπὶ τὴν πρὸς Ἀντίκυραν θάλασσαν , ὑπὸ μαστίγων ἐπιταχυνομένους ·
καὶ μίαν μὲν οὕτω φορὰν ἐνεγκεῖν , τὴν δὲ δευτέραν ἤδη μεμετρημένοις καὶ μέλλουσιν αἴρεσθαι νενικημένον Ἀντώνιον ἀγγελῆναι , καὶ τοῦτο διασῶσαι τὴν πόλιν ·
εὐθὺς γὰρ τῶν Ἀντωνίου διοικητῶν καὶ στρατιωτῶν φυγόντων διανείμασθαι τὸν σῖτον αὐτούς 0 .
ἀντώνιος δὲ Λιβύης ἁψάμενος καὶ Κλεοπάτραν εἰς Αἴγυπτον ἐκ Παραιτονίου προπέμψας αὐτὸς ἀπέλαυεν ἐρημίας ἀφθόνου , σὺν δυσὶ φίλοις ἀλύων καὶ πλανώμενος , Ἕλληνι μὲν Ἀριστοκράτει ῥητορικῷ , Ῥωμαίῳ δὲ Λουκιλλίῳ , περὶ οὗ δι ἑτέρων γεγράφαμεν ὡς ἐν Φιλίπποις , ὑπὲρ τοῦ διαφυγεῖν Βροῦτον , αὐτὸς αὑτόν , ὡς δὴ Βροῦτος ὤν , ἐνεχείρισε τοῖς διώκουσι , καὶ διασωθεὶς ὑπ Ἀντωνίου διὰ τοῦτο , πιστὸς αὐτῷ καὶ βέβαιος ἄχρι τῶν ἐσχάτων καιρῶν παρέμεινεν 0 .
ἐπεὶ δὲ καὶ τὴν ἐν Λιβύνͅ δύναμιν ὁ πεπιστευμένος ἀπέστησεν , ὁρμήσας ἑαυτὸν ἀνελεῖν καὶ διακωλυθεὶς ὑπὸ τῶν φίλων καὶ κομισθεὶς εἰς Ἀλεξάνδρειαν εὗρε Κλεοπάτραν ἐπιτολμῶσαν ἔργῳ παραβόλῳ καὶ μεγάλῳ .
τοῦ γὰρ εἴργοντος ἰσθμοῦ τὴν ἐρυθρὰν ἀπὸ τῆς κατ Αἴγυπτον θαλάσσης καὶ δοκοῦντος Ἀσίαν καὶ Λιβύην ὁρίζειν , ᾗ σφίγγεται μάλιστα τοῖς πελάγεσι καὶ βραχύτατος εὖρός ἐστι , τριακοσίων σταδίων ὄντων , ἐνεχείρησεν ἄρασα τὸν στόλον ὑπερνεωλκῆσαι , καὶ καθεῖσα τὰς ναῦς εἰς τὸν Ἀραβικὸν κόλπον μετὰ χρημάτων πολλῶν καὶ δυνάμεως ἔξω κατοικεῖν , ἀποφυγοῦσα δουλείαν καὶ πόλεμον .
ἐπεὶ δὲ τὰς πρώτας ἀνελκομένας τῶν νεῶν οἱ περὶ τὴν Πέτραν Ἄραβες κατέκαυσαν , ἔτι δὲ Ἀντώνιος τὸν ἐν Ἀκτίῳ στρατὸν ᾤετο συμμένειν , ἐπαύσατο , καὶ τὰς ἐμβολὰς ἐφύλαττεν .
ἀντώνιος δὲ τὴν πόλιν ἐκλιπὼν καὶ τὰς μετὰ τῶν φίλων διατριβάς , οἴκησιν ἔναλον κατεσκεύαζεν αὑτῷ περὶ τὴν Φάρον , εἰς τὴν θάλασσαν χῶμα προβαλών ·
καὶ διῆγεν αὐτόθι φυγὰς ἀνθρώπων , καὶ τὸν Τίμωνος ἀγαπᾶν καὶ ζηλοῦν βίον ἔφασκεν , ὡς δὴ πεπονθὼς ὅμοια ·
καὶ γὰρ αὐτὸς ἀδικηθεὶς ὑπὸ φίλων καὶ ἀχαριστηθείς , διὰ τοῦτο καὶ πᾶσιν ἀνθρώποις ἀπιστεῖν καὶ δυσχεραίνειν 0 .
ὁ δὲ Τίμων ἦν Ἀθηναῖος , καὶ γέγονεν ἡλικίᾳ μάλιστα κατὰ τὸν Πελοποννησιακὸν πόλεμον , ὡς ἐκ τῶν Ἀριστοφάνους καὶ Πλάτωνος δραμάτων λαβεῖν ἔστι .
κωμῳδεῖται γὰρ ἐν ἐκείνοις ὡς δυσμενὴς καὶ μισάνθρωπος ·
ἐκκλίνων δὲ καὶ διωθούμενος ἅπασαν ἔντευξιν , Ἀλκιβιάδην , νέον ὄντα καὶ θρασύν , ἠσπάζετο καὶ κατεφίλει προθύμως .
ἀπημάντου δὲ θαυμάσαντος καὶ πυθομένου τὴν αἰτίαν , φιλεῖν ἔφη τὸν νεανίσκον εἰδὼς ὅτι πολλῶν Ἀθηναίοις κακῶν αἴτιος ἔσοιτο .
τὸν δὲ Ἀπήμαντον μόνον ὡς ὅμοιον αὐτῷ καὶ ζηλοῦντα τὴν δίαιταν ἔστιν ὅτε προσίετο ·
καί ποτε τῆς τῶν Χοῶν οὔσης ἑορτῆς εἱστιῶντο καθ αὑτοὺς οἱ δύο , τοῦ δ Ἀπημάντου φήσαντος , ὡς καλόν , ὦ Τίμων , τὸ συμπόσιον ἡμῶν , εἴγε σύ , ἔφη , μὴ παρῆς 0 .
λέγεται δὲ Ἀθηναίων ἐκκλησιαζόντων ἀναβὰς ἐπὶ τὸ βῆμα ποιῆσαι σιωπὴν καὶ προσδοκίαν μεγάλην διὰ τὸ παράδοξον ·
εἶτα εἰπεῖν ·
ἔστι μοι μικρὸν οἰκόπεδον , ὦ ἄνδρες Ἀθηναῖοι , καὶ συκῆ τις ἐν αὐτῷ πέφυκεν , ἐξ ἧς ἤδη συχνοὶ τῶν πολιτῶν ἀπήγξαντο .
μέλλων οὖν οἰκοδομεῖν τὸν τόπον ἐβουλήθην δημοσίᾳ προειπεῖν , ἵνα , ἂν ἄρα τινὲς ἐθέλωσιν ὑμῶν , πρὶν ἐκκοπῆναι τὴν συκῆν , ἀπάγξωνται .
τελευτήσαντος δὲ αὐτοῦ καὶ ταφέντος Ἁλῆσι παρὰ τὴν θάλασσαν ὤλισθε τὰ πρ οὔχοντα τοῦ αἰγιαλοῦ , καὶ τὸ κῦμα περιελθὸν ἄβατον καὶ ἀπροσπέλαστον ἀνθρώπῳ πεποίηκε τὸν τάφον .
ἦν δ ἐπιγεγραμμένον ·
ἐνθάδ ἀπορρήξας ψυχὴν βαρυδαίμονα κεῖμαι .
τ οὔνομα δ οὐ πεύσεσθε , κακοὶ δὲ κακῶς ἀπόλοισθε .
καὶ τοῦτο μὲν αὐτὸν ἔτι ζῶντα πεποιηκέναι λέγουσι , τὸ δὲ περιφερόμενον Καλλιμάχειόν ἐστι ·
τίμων μισάνθ ρωπος ἐνοικέω .
ἀλλὰ πάρελθε , οἰμώζειν εἴπας πολλὰ πάρελθε μόνον .
ταῦτα μὲν περὶ Τίμωνος ἀπὸ πολλῶν ὀλίγα 0 .
τῷ δὲ Ἀντωνίῳ Κανίδιός τε τῆς ἀποβολῆς τῶν ἐν Ἀκτίῳ δυνάμεων αὐτάγγελος ἦλθε , καὶ τὸν Ἰουδαῖον Ἡρώδην ἔχοντά τινα τάγματα καὶ σπείρας ἤκουσε Καίσαρι προσκεχωρηκέναι , καὶ τοὺς ἄλλους ὁμοίως δυνάστας ἀφίστασθαι καὶ μηδὲν ἔτι συμμένειν τῶν ἐκτός .
οὐ μὴν διετάραξέ τι τούτων αὐτόν , ἀλλὰ ὥσπερ ἄσμενος τὸ ἐλπίζειν ἀποτεθειμένος , ἵνα καὶ τὸ φροντίζειν , τὴν μὲν ἔναλον ἐκείνην δίαιταν , ἣν Τιμώνειον ὠνόμαζεν , ἐξέλιπεν , ἀναληφθεὶς δὲ ὑπὸ τῆς Κλεοπάτρας εἰς τὰ βασίλεια πρὸς δεῖπνα καὶ πότους καὶ διανομὰς ἔτρεψε τὴν πόλιν , ἐγγράφων μὲν εἰς ἐφήβους τὸν Κλεοπάτρας παῖδα καὶ Καίσαρος , τὸ δὲ ἀπόρφυρον καὶ τέλειον ἱμάτιον Ἀντύλλῳ τῷ ἐκ Φουλβίας περιτιθείς , ἐφ οἷς ἡμέρας πολλὰς συμπόσια καὶ κῶμοι καὶ θαλίαι τὴν Ἀλεξάνδρειαν κατεῖχον .
αὐτοὶ δὲ τὴν μὲν τῶν ἀμιμητοβίων ἐκείνην σύνοδον κατέλυσαν , ἑτέραν δὲ συνέταξαν οὐδέν τι λειπομένην ἐκείνης ἁβρότητι καὶ τρυφαῖς καὶ πολυτελείαις , ἣν συναποθανουμένων ἐκάλουν .
ἀπεγράφοντο γὰρ οἱ φίλοι συναποθανουμένους ἑαυτούς , καὶ διῆγον εὐπαθοῦντες ἐν δείπνων περιόδοις .
κλεοπάτρα δὲ φαρμάκων θανασίμων συνῆγε παντοδαπὰς δυνάμεις , ὧν ἑκάστης τὸ ἀνώδυνον ἐλέγχουσα πρ οὔβαλλε τοῖς ἐπὶ θανάτῳ φρουρουμένοις .
ἐπεὶ δὲ ἑώρα τὰς μὲν ὠκυμόρους τὴν ὀξύτητα τοῦ θανάτου δι ὀδύνης ἐπιφερούσας , τὰς δὲ πρᾳοτέρας τάχος οὐκ ἐχούσας , τῶν θηρίων ἀπεπειρᾶτο , θεωμένης αὐτῆς ἕτερον ἑτέρῳ προσφερόντων .
ἐποίει δὲ τοῦτο καθ ἡμέραν ·
καὶ σχεδὸν ἐν πᾶσι μόνον εὕρισκε τὸ δῆγμα τῆς ἀσπίδος ἄνευ σπασμοῦ καὶ στεναγμοῦ κάρον ὑπνώδη καὶ καταφορὰν ἐφελκόμενον , ἱδρῶτι μαλακῷ τοῦ προσώπου , καὶ τῶν αἰσθητηρίων ἀμαυρώσει παραλυομένων ῥᾳδίως καὶ δυσχεραινόντων πρὸς τὰς ἐξεγέρσεις καὶ ἀνακλίσεις , ὥσπερ οἱ βαθέως καθεύδοντες 0 .
ἅμα δὲ καὶ πρὸς Καίσαρα πρεσβεις ἔπεμπον εἰς Ἀσίαν , ἡ μὲν αἰτουμένη τὴν ἐν Αἰγύπτῳ τοῖς παισὶν ἀρχήν , ὁ δὲ ἀξιῶν Ἀθήνησιν , εἰ μὴ δοκοίη περὶ Αἴγυπτον , ἰδιώτης καταβιῶναι 0 .
φίλων δὲ ἀπορίᾳ καὶ ἀπιστίᾳ διὰ τὰς αὐτομολίας ὁ τῶν παίδων διδάσκαλος ἐπέμφθη πρεσβεύων Εὐφρόνιος .
καὶ γὰρ Ἀλεξᾶς ὁ Λαοδικεύς , γνωρισθεὶς μὲν ἐν Ῥώμῃ διὰ Τιμαγένους καὶ πλεῖστον Ἑλλήνων δυνηθείς , γενόμενος δὲ τῶν Κλεοπάτρας ἐπ Ἀντώνιον ὀργάνων τὸ βιαιότατον καὶ τῶν ὑπὲρ Ὀκταουίας ἱσταμένων ἐν αὐτῷ λογισμῶν ἀνατροπεύς , ἐπέμφθη μὲν Ἡρώδην τὸν βασιλέα τῆς μεταβολῆς ἐφέξων , αὐτοῦ δὲ καταμείνας καὶ προδοὺς Ἀντώνιον ἐτόλμησεν εἰς ὄψιν ἐλθεῖν Καίσαρος , Ἡρώδῃ πεποιθώς .
ὤνησε δὲ αὐτὸν οὐδὲν Ἡρώδης , ἀλλ εὐθὺς εἱρχθεὶς καὶ κομισθεὶς εἰς τὴν ἑαυτοῦ πατρίδα δέσμιος ἐκεῖ Καίσαρος κελεύσαντος ἀνῃρέθη .
τοιαύτην μὲν Ἀλεξᾶς ἔτι ζῶντι δίκην Ἀντωνίῳ τῆς ἀπιστίας ἐξέτισε .
καῖσαρ δὲ τοὺς μὲν ὑπὲρ Ἀντωνίου λόγους οὐκ ἠνέσχετο , Κλεοπάτραν δὲ ἀπεκρίνατο μηδενὸς ἁμαρτήσεσθαι τῶν ἐπιεικῶν ἀνελοῦσαν Ἀντώνιον ἢ ἐκβαλοῦσαν .
συνέπεμψε δὲ καὶ παρ αὑτοῦ τινα τῶν ἀπελευθέρων Θύρσον , οὐκ ἀνόητον ἄνθρωπον οὐ δὲ ἀπιθάνως ἂν ἀφ ἡγεμόνος νέου διαλεχθέντα πρὸς γυναῖκα σοβαρὰν καὶ θαυμαστὸν ὅσον ἐπὶ κάλλει φρονοῦσαν .
οὗτος ἐντυγχάνων αὐτῇ μακρότερα τῶν ἄλλων καὶ τιμώμενος διαφερόντως ὑπόνοιαν τῷ Ἀντωνίῳ παρέσχε , καὶ συλλαβὼν αὐτὸν ἐμαστίγωσεν , εἶτα ἀφῆκε πρὸς Καίσαρα γράψας ὡς ἐντρυφῶν καὶ περιφρονῶν παροξύνειεν αὐτόν , εὐπαρόξυντον ὑπὸ κακῶν ὄντα .
σὺ δὲ εἰ μὴ φέρεις τὸ πρᾶγμα , ἔφη , μετρίως , ἔχεις ἐμὸν ἀπελεύθερον Ἵππαρχον .
τοῦτον κρεμάσας μαστίγωσον , ἵνα ἴσον ἔχωμεν .
ἐκ τούτου Κλεοπάτρα μὲν ἀπολυομένη τὰς αἰτίας καὶ ὑπονοίας ἐθεράπευεν αὐτὸν περιττῶς ·
καὶ τὴν ἑαυτῆς γενέθλιον ταπεινῶς διαγαγοῦσα καὶ ταῖς τύχαις πρεπόντως , τὴν ἐκείνου πᾶσαν ὑπερβαλλομένη λαμπρότητα καὶ πολυτέλειαν ἑώρτασεν , ὥστε πολλοὺς τῶν κεκλημένων ἐπὶ τὸ δεῖπνον πένητας ἐλθόντας ἀπελθεῖν πλουσίους .
καίσαρα δὲ Ἀγρίππας ἀνεκαλεῖτο πολλάκις ἀπὸ Ῥώμης γράφων ὡς τῶν ἐκεῖ πραγμάτων τὴν παρουσίαν αὐτοῦ ποθούντων .
ἔσχεν οὖν ἀναβολὴν ὁ πόλεμος τότε ·
τοῦ δὲ χειμῶνος παρελθόντος αὖθις ἐπῄει διὰ Συρίας , οἱ δὲ στρατηγοὶ διὰ Λιβύης 0 .
ἁλόντος δὲ Πηλουσίου λόγος ἦν ἐνδοῦναι Σέλευκον οὐκ ἀκούσης τῆς Κλεοπάτρας .
ἡ δὲ ἐκείνου μὲν γυναῖκα καὶ παῖδας Ἀντωνίῳ κτεῖναι παρεῖχεν , αὐτὴ δὲ θήκας ἔχουσα καὶ μνήματα κατεσκευασμένα περιττῶς εἴς τε κάλλος καὶ ὕψος , ἃ προσῳκοδόμησε τῷ ναῷ τῆς Ἴσιδος , ἐνταῦθα τῶν βασιλικῶν συνεφόρει τὰ πλείστης ἄξια σπουδῆς , χρυσόν , ἄργυρον , σμάραγδον , μαργαρίτην , ἔβενον , ἐλέφαντα , κινάμωμον ·
ἐπὶ πᾶσι δὲ δᾷδα πολλὴν καὶ στυππεῖον , ὥστε δείσαντα περὶ τῶν χρημάτων Καίσαρα , μὴ τραπομένη πρὸς ἀπόγνωσιν ἡ γυνὴ διαφθείρῃ καὶ καταφλέξῃ τὸν πλοῦτον , ἀεί τινας ἐλπίδας αὐτῇ φιλανθ ρώπους προσπέμπειν ἅμα τῷ στρατῷ πορευόμενον ἐπὶ τὴν πόλιν 0 .
ἱδρυθέντος δὲ αὐτοῦ περὶ τὸν ἱππόδρομον , Ἀντώνιος ἐπεξελθὼν ἠγωνίσατο λαμπρῶς καὶ τροπὴν τῶν Καίσαρος ἱππέων ἐποίησε , καὶ κατεδίωξεν ἄχρι τοῦ στρατοπέδου .
μεγαλυνόμενος δὲ τῇ νίκῃ παρῆλθεν εἰς τὰ βασίλεια , καὶ τὴν Κλεοπάτραν κατεφίλησεν ἐν τοῖς ὅπλοις , καὶ τὸν ἠγωνισμένον προθυμότατα τῶν στρατιωτῶν συνέστησεν .
ἡ δὲ ἀριστεῖον αὐτῷ θώρακα χρυσοῦν καὶ κράνος ἔδωκεν .
ἐκεῖνος μὲν οὖν ὁ ἄνθρωπος λαβὼν ταῦτα διὰ νυκτὸς ηὐτομόλησε πρὸς Καίσαρα .
πάλιν δὲ Ἀντώνιος ἔπεμπε Καίσαρα μονομαχῆσαι προκαλούμενος .
ἀποκριναμένου δὲ ἐκείνου πολλὰς ὁδοὺς Ἀντωνίῳ παρεῖναι θανάτων , συμφρονήσας ὅτι τοῦ διὰ μάχης οὐκ ἔστιν αὐτῷ βελτίων θάνατος , ἔγνω καὶ κατὰ γῆν ἅμα καὶ θάλατταν ἐπιχειρεῖν .
καὶ παρὰ δεῖπνον , ὡς λέγεται , τοὺς οἰκέτας ἐκέλευσεν ὑποχεῖν καὶ προθυμότερον εὐωχεῖν αὐτόν ·
ἄδηλον γάρ , εἰ τοῦτο ποιήσουσιν αὔριον ἢ δεσπόταις ἑτέροις ὑπηρετήσουσιν , αὐτὸς δὲ κείσεται σκελετὸς καὶ τὸ μηδὲν γενόμενος 0 .
τοὺς δὲ φίλους ἐπὶ τούτοις δακρύοντας ὁρῶν ἔφη μὴ προάξειν ἐπὶ τὴν μάχην , ἐξ ἧς αὑτῷ θάνατον εὐκλεᾶ μᾶλλον ἢ σωτηρίαν ζητεῖν καὶ νίκην 0 1 .
ἐν ταύτῃ τῇ νυκτὶ λέγεται , μεσούσης σχεδόν , ἐν ἡσυχίᾳ καὶ κατηφείᾳ τῆς πόλεως διὰ φόβον καὶ προσδοκίαν τοῦ μέλλοντος οὔσης , αἰφνίδιον ὀργάνων τε παντοδαπῶν ἐμμελεῖς τινας φωνὰς ἀκουσθῆναι καὶ βοὴν ὄχλου μετὰ εὐασμῶν καὶ πηδήσεων σατυρικῶν , ὥσπερ θιάσου τινὸς οὐκ ἀθορύβως ἐξελαύνοντος ·
εἶναι δὲ τὴν ὁρμὴν ὁμοῦ τι διὰ τῆς πόλεως μέσης ἐπὶ τὴν πύλην ἔξω τὴν τετραμμένην πρὸς τοὺς πολεμίους , καὶ ταύτῃ τὸν θόρυβον ἐκπεσεῖν πλεῖστον γενόμενον .
ἐδόκει δὲ τοῖς ἀναλογιζομένοις τὸ σημεῖον ἀπολείπειν ὁ θεὸς Ἀντώνιον , ᾧ μάλιστα συνεξομοιῶν καὶ συνοικειῶν ἑαυτὸν διετέλεσεν .
ἅμα δὲ ἡμέρᾳ τὸν πεζὸν αὐτὸς ἐπὶ τῶν πρὸ τῆς πόλεως λόφων ἱδρύσας ἐθεᾶτο τὰς ναῦς ἀνηγμένας καὶ ταῖς τῶν πολεμίων προσφερομένας ·
καὶ περιμένων ἔργον τι παρ ἐκείνων ἰδεῖν ἡσύχαζεν .
οἱ δὲ ὡς ἐγγὺς ἐγένοντο , ταῖς κώπαις ἠσπάσαντο τοὺς Καίσαρος , ἐκείνων τε ἀντασπασαμένων μετεβάλοντο , καὶ πάσαις ἅμα ταῖς ναυσὶν ὁ στόλος εἷς γενόμενος ἐπέπλει πρὸς τὴν πόλιν ἀντίπρῳρος .
τοῦτο Ἀντώνιος ἰδὼν ἀπελείφθη μὲν εὐθὺς ὑπὸ τῶν ἱππέων μεταβαλομένων , ἡττηθεὶς δὲ τοῖς πεζοῖς ἀνεχώρησεν εἰς τὴν πόλιν , ὑπὸ Κλεοπάτρας προδεδόσθαι βοῶν οἷς δι ἐκείνην ἐπολέμησεν .
ἡ δὲ τὴν ὀργὴν αὐτοῦ φοβηθεῖσα καὶ τὴν ἀπόνοιαν εἰς τὸν τάφον κατέφυγε καὶ τοὺς καταρράκτας ἀφῆκε κλείθροις καὶ μοχλοῖς καρτεροὺς ὄντας ·
πρὸς δὲ Ἀντώνιον ἔπεμψε τοὺς ἀπαγγελοῦντας ὅτι τέθνηκε .
πιστεύσας δὲ ἐκεῖνος καὶ εἰπὼν πρὸς αὑτόν , τί ἔτι μέλλεις , Ἀντώνιε ;
τὴν μόνην ἡ τύχη καὶ λοιπὴν ἀφῄρηκε τοῦ φιλοψυχεῖν πρόφασιν , εἰσῆλθεν εἰς τὸ δωμάτιον , καὶ τὸν θώρακα παραλύων καὶ διαστέλλων , ὦ Κλεοπάτρα , εἶπεν , οὐκ ἄχθομαί σου στερούμενος ·
αὐτίκα γὰρ εἰς τ αὐτὸν ἀφίξομαι ·
ἀλλ ὅτι γυναικὸς ὁ τηλικοῦτος αὐτοκράτωρ εὐψυχίᾳ πεφώραμαι λειπόμενος .
ἦν δέ τις οἰκέτης αὐτοῦ πιστὸς Ἔρως ὄνομα .
τοῦτον ἐκ πολλοῦ παρακεκληκώς , εἰ δεήσειεν , ἀνελεῖν αὐτόν , ἀπῄτει τὴν ὑπόσχεσιν .
ὁ δὲ σπασάμενος τὸ ξίφος ἀνέσχε μὲν ὡς παίσων ἐκεῖνον , ἀποστρέψας δὲ τὸ πρόσωπον ἑαυτὸν ἀπέκτεινε .
πεσόντος δὲ αὐτοῦ πρὸς τοὺς πόδας ὁ Ἀντώνιος εὖγε , εἶπεν , ὦ Ἔρως , ὅτι μὴ δυνηθεὶς αὐτὸς ἐμὲ ποιεῖν ὃ δεῖ διδάσκεις ·
καὶ παίσας διὰ τῆς κοιλίας ἑαυτὸν ἀφῆκεν εἰς τὸ κλινίδιον .
ἦν δὲ οὐκ εὐθυθάνατος ἡ πληγή .
διὸ καὶ τῆς φορᾶς τοῦ αἵματος , ἐπεὶ κατεκλίθη , παυσαμένης , ἀναλαβὼν ἐδεῖτο τῶν παρόντων ἐπισφάττειν αὐτόν .
οἱ δὲ ἔφευγον ἐκ τοῦ δωματίου βοῶντος καὶ σφαδάζοντος , ἄχρι οὗ παρὰ Κλεοπάτρας ἧκε Διομήδης ὁ γραμματεύς , κομίζειν αὐτὸν ὡς ἐκείνην εἰς τὸν τάφον κελευσθείς .
γνοὺς οὖν ὅτι ζῇ , προθύμως ἐκέλευσεν ἄρασθαι τοῖς ὑπηρέταις τὸ σῶμα , καὶ διὰ χειρῶν προσεκομίσθη ταῖς θύραις τοῦ οἰκήματος .